Brian Kernighan

Brian Kernighan (g sa v slove Kernighan nevyslovuje; * 1. január 1942 Toronto, Kanada) je kanadský programátor pôsobiaci v USA, známy predovšetkým ako spoluautor knihy The C Programming Language o programovacom jazyku C. Knihu napísal spolu s autorom jazyka Dennisom Ritchiem. Povedal, že na návrhu jazyka nemá žiadny podiel, všetko je Ritchieho práca.

Podľa tejto základnej referenčnej príručky o jazyku C z roku 1978 sa vtedajší štandard jazyka označoval K&R podľa prvých písmen priezvisk oboch autorov.

Kernighan stál pri zrode skriptovacieho jazyka AWK, kde K v názve opäť pochádza z jeho priezviska. Vytvoril tiež mnoho programov pre operačný systém Unix.

Referencie

Iné projekty

Externé odkazy 
 Brian Kernighan – domovská stránka na webe Plan 9 Bell Labs 
 Brian Kernighan – domovská stránka na webe Princeton University 

Kanadskí programátori
Kanadskí informatici
Programátori USA
Informatici USA
Unix
Tvorcovia programovacích jazykov
Programovací jazyk C
Absolventi Princeton University
Kanadské osobnosti írskeho pôvodu
Vyučujúci na Princeton University
Absolventi University of Toronto
Členovia American Academy of Arts and Sciences
Osobnosti z Toronta